ນັກເຄື່ອນໄຫວຮົງກົງ ​ທີ່ຢູ່ເບື້ອງຫຼັງ ການ​ຊັກ​ຊວນ​ໃຫ້ລະ​ນຶກ​ເຖິງ ການ​ປາບ​ປາມ​​ຢູ່ທຽນອັນເໝີນ ຖືກ​ຕັດ​ສິນ ມີ​ຄວາມ​ຜິດ 
ຕຳຫຼວດຮົງກົງ ໄດ້ຫ້າມ​ບໍ່​ໃຫ້ໄວ້ອາໄລ​ໃນ​ວັນຄົບຮອບການ​ປາບ​ປາມ​ທີ່​ຈະ​ຕຸ​ລັດທຽນອັນເໝີນ  ມາເປັນເວລາສອງປີ​ແລ້ວໂດຍອ້າງເຫດຜົນວ່າ ເປັນຍ້ອນການຈຳກັດຮັດແຄບ ກ່ຽວ​ກັບໄວຣັສໂຄໂຣນາ. 
ສານຮົງກົງ ໄດ້ພົບເຫັນນັກເຄື່ອນໄຫວອາຍຸ 36 ປີ ມີຄວາມຜິດໃນວັນອັງຄານ ມື້ນີ້ ໃນ ຖານຈັດການໂຮມຊຸມນຸມໂດຍບໍ່ໄດ້ຮັບອະນຸຍາດ ເພື່ອໄວ້ອາໄລປະຈຳປີລະນຶກເຖິງຜູ້ ເສຍຊີວິດຈາກການປາບປາມ ຢູ່ຈະຕຸລັດທຽນອັນເໝິນໃນປະເທດຈີນ ໃນປີ 1989 ອີງ ຕາມລາຍງານຂອງອົງການຂ່າວຣອຍເຕີ ນັກເຄື່ອນໄຫວ ເຈົາ ຮັງ ຕຸງ (Chow Hung Tung) ທີ່ເປັນພັນທະມິດໃກ້ຊິດກັບກຸ່ມສະ ໜັບສະໜູນຂະບວນການເຄື່ອນໄຫວເພື່ອປະຊາທິປະໄຕທີ່ຮັກຊາດໃນປະເທດຈີນ ໄດ້ ຖືກຈັບນຶ່ງມື້ ກ່ອນວັນຄົບຮອບ ວັນທີ 4 ມິຖຸນາ ໃນການປາບປາມທັບມ້າງປີກາຍນີ້ ຕຳຫຼວດໄດ້ຫ້າມບໍ່ໃຫ້ໄວ້ອາໄລ ກ່ຽວກັບ ເຫດການດັ່ງກ່າວ ມາເປັນເວລາສອງປີແລ້ວ ໂດຍອ້າງເຫດຜົນວ່າ ເປັນຍ້ອນການຈຳກັດຮັດແຄບໄວຣັສໂຄໂຣນາ ແຕ່ເມື່ອກັບມາຈາກການປະທ້ວງສະໜັບສະໜູນປະຊາທິປະໄຕຄັ້ງໃຫຍ່ ໃນປີ 2019 ພວກນັກເຄື່ອນໄຫວຫຼາຍຄົນໄດ້ເຫັນການຫ້າມດັ່ງກ່າວ ແມ່ນຄວາມພະຍາຍາມບໍ່ໃຫ້ມີ ການສະແດງການທ້າທາຍຕໍ່ ປັກກິ່ງ ພວກເຈົ້າໜ້າທີ່ປະຕິເສດວ່ານັ້ນບໍ່ໄດ້ແມ່ນເຫດຜົນ ເຖິງແມ່ນມີການຫ້າມ ຫຼາຍພັນຄົນກໍໄດ້ພາກັນໄຕ້ທຽນຢູ່ທົ່ວ ຮົງກົງ ໃນປີ 2020 ແລະມີຝູງ ຊົນທີ່ນ້ອຍກວ່າ ກໍໄດ້ເຮັດເຊັ່ນດຽວກັນໃນປີ 2021 ໃນການຕັດສິນຂອງທ່ານນາງ ຜູ້ພິພາກສາ ເອມີ ຈານ (Amy Chan) ທີ່ຮັບຜິດຊອບສານ ໃນເຂດພາກຕາເວັນຕົກຂອງ ເກົາລຸນ (West Kowloon) ໄດ້ກ່າວວ່າ ການເຕົ້າໂຮມກັນ ເຮັດໃຫ້ “ເກີດຄວາມສ່ຽງໃນດ້ານສາທາລະນະສຸກ ” ການກຳນົດໂທດຄາດວ່າຈະມີຂຶ້ນ ໃນວັນອັງຄານມື້ນີ້ ນັກເຄື່ອນໄຫວ ເຈົາ ທີ່ຕາງໜ້າໃຫ້ຕົນເອງໄດ້ບອກວ່ານາງບໍ່ມີຄວາມຜິດ ໂດຍເວົ້າວ່າ ນາງຕ້ອງການ "ຊັກຊວນຄົນອື່ນໆບໍ່ໃຫ້ຫລົງລືມວັນທີ 4 ມິຖຸນາ” ບໍ່ແມ່ນຊັກຊວນໃຫ້ມີ ການໂຮມຊຸມນຸມກັນ ໃນເດືອນແລ້ວນີ້ ພວກນັກເຄື່ອນໄຫວສະໜັບສະໜູນປະຊາທິປະໄຕແປດຄົນ ໄດ້ຖືກ ຕັດສິນລົງໂທດດົນເຖິງ 14 ເດືອນ ກ່ຽວກັບບົດບາດຂອງເຂົາເຈົ້າໃນການລະນຶກເຖິງເມື່ອ ປີ 2020 ຮວມຢູ່ໃນເຂົາເຈົ້ານັ້ນມີນາງ ເຈົາ ໄດ້ຮັບການຕັດສິນລົງໂທດ 12 ເດືອນ